มีเพศสัมพันธุ์ล่าสุดเมื่อ2เดือนที่แล้ว ประจำเดือนมาในลักษณะที่แปลกกว่าปกติ ครั้งแรกมาน้อยกว่าปกตินิดหน่อยค่ะ ครั้งที่สองมาเท่าปกติจำนวนวันเท่าปกติ แต่อาการปวดท้องประจำเดือนปวดน้อยกว่าปกติค่ะ แล้วตอนนี้ขาดว่าใกล้จะมีประจำเดือนอีกรอบแล้ว แต่พบว่าหน้าอกมีการแตกลายค่ะ ไม่เจ็บไม่คัดค่ะ อยากทราบว่าจะท้องไหมคะ แล้วเกิดจากสาเหตุอะไรค่ะ ขอบสำหรับคำตอบล่วงหน้าค่ะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีก โดยปริมาณของเลือดประจำเดือนอาจแตกต่างกันไปได้ แต่ถ้ามาประมาณ 2 วันเป็นอย่างน้อยก็น่าจะถือว่าปกติจากที่กล่าวมา ถ้ากังวลเรื่องการตั้งครรภ์ แม้จะมีประจำเดือนมาแล้ว สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ และสังเกตรอบเดือนครั้งถัดไปอีกครั้ง ถ้าไม่มาตามปกติ หรือมีเลือดออกผิดปกติระหว่างรอบเดือน ควรไปพบแพทย์เพื่อตรวจเพิ่มเติม การมีเลือดออกผิดปกติทางช่องคลอดอาจมีสาเหตุมาจากการติดเชื้อหรือมีเนื้องอกในอวัยวะสืบพันธุ์ที่ควรไปพบแพทย์ถ้ายังมีเลือดออกผิดปกติต่อเนื่อง